जैवविविधता हॉटस्पॉट
1988 में किये गये अध्ययन में पहचाने गए 18 तप्तस्थल में से दो भारत में खोजे गए। ये दो क्षेत्र पश्चिमी घाट और पूर्वी हिमालय हैं। बर्मा जैवविविधता तप्तस्थल में भारतीय भूभाग भी सम्मिलित है।
जलदापाड़ा राष्ट्रीय उद्यान
जलदापाड़ा राष्ट्रीय उद्यान जिसे पहले जलदापाड़ा वन्यजीव अभयारण्य भी कहते थे, पश्चिम बंगाल के अलीपुरद्वार उप-मण्डल के अंतर्गत जलपाईगुड़ी ज़िले में स्थित एक राष्ट्रीय उद्यान है, जो कि टोरसा नदी के किनारे है। यह इलाका वस्तुतः पूर्वी हिमालय का तराई क्षेत्र है। इस उद्यान की समुद्र सतह से औसतन ऊँचाई ६१ मी. है और यह २६१.५१ वर्ग किलोमीटर में फैला हुआ है। इसमें विस्तृत घास के मैदान हैं और यह नालों और वन्यक्षेत्रों से भरा हुआ है। सन् १९४१ में इसे राज्य के वनस्पति तथा जीवों को बचाने के लिए अभयारण्य घोषित किया गया था जिसके अन्तर्गत भारतीय गैण्डा भी था और पश्चिम बंगाल में इसकी सबसे बड़ी संख्या यहीं मौजूद है।